CELEX: 62018CN0049
Language: el
Date: 2018-01-26 00:00:00
Title: Υπόθεση C-49/18: Αίτηση προδικαστικής αποφάσεως την οποία υπέβαλε το Tribunal Superior de Justicia de Cataluña (Ισπανία) στις 26 Ιανουαρίου 2018 — Carlos Escribano Vindel κατά Ministerio de Justicia

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/6
            
         Αίτηση προδικαστικής αποφάσεως την οποία υπέβαλε το Tribunal Superior de Justicia de Cataluña (Ισπανία) στις 26 Ιανουαρίου 2018 — Carlos Escribano Vindel κατά Ministerio de Justicia
   (Υπόθεση C-49/18)
   (2018/C 152/08)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de Cataluña
   
      Διάδικοι στην υπόθεση της κύριας δίκης
   
   
      Προσφεύγων: Carlos Escribano Vindel
   
      Καθού: Ministerio de Justicia
   
      Προδικαστικά ερωτήματα
   
   
               1)
            
            
               Έχει η γενική αρχή του δικαίου της Ένωσης περί της απαγορεύσεως των διακρίσεων την έννοια ότι δεν αποκλείει εθνική κανονιστική ρύθμιση, όπως αυτή του άρθρου 31.Uno του νόμου 39/2010, της 22ας Δεκεμβρίου 2010, περί του γενικού προϋπολογισμού του ισπανικού κράτους για το έτος 2011(Ley 39/2010, de 22 de diciembre, de Presupuestos Generales del Estado para el año 2011), η οποία ορίζει διαφορετικά ποσοστά μειώσεως τα οποία είναι επαχθέστερα για τα μέλη του δικαστικού σώματος που λαμβάνουν τις χαμηλότερες αποδοχές, επιβάλλοντάς τους μεγαλύτερες θυσίες στο πλαίσιο της συνεισφοράς στα δημόσια οικονομικά (αρχή της απαγορεύσεως των διακρίσεων);
            
         
               2)
            
            
               Έχει η γενική αρχή του δικαίου της Ένωσης περί διασφαλίσεως της ανεξαρτησίας της δικαιοσύνης μέσω δίκαιων, σταθερών και ανάλογων με την άσκηση των καθηκόντων αποδοχών για το δικαστικό σώμα την έννοια ότι αποκλείει εθνική κανονιστική ρύθμιση, όπως αυτή του άρθρου 31.Uno του νόμου 39/2010, της 22ας Δεκεμβρίου 2010, περί του γενικού προϋπολογισμού του ισπανικού κράτους (Ley 39/2010, de 22 de diciembre, de Presupuestos Generales del Estado), η οποία δεν λαμβάνει υπόψη ούτε τη φύση των ασκουμένων καθηκόντων, ούτε την προϋπηρεσία, ούτε τη σπουδαιότητα του λειτουργήματος των μελών του δικαστικού σώματος, και απαιτεί μόνον από τα μέλη του δικαστικού σώματος με τις χαμηλότερες αποδοχές μεγαλύτερες θυσίες για τη βιωσιμότητα των δημόσιων δαπανών (αρχή της ανεξαρτησίας της δικαιοσύνης);